Dr. Magalhães Pessoa stadionas

Dr. Magalhães Pessoa stadionas (port. Estádio Dr. Magalhães Pessoa, arba Estádio Municipal de Leiria) – futbolo stadionas Leirijoje, Portugalijoje. Jame namų rungtynes žaidžia UD Leiria, talpa – 23 888 žiūrovai. Istorija Pirmasis stadionas pastatytas 1958 m. Atnaujintas ruošiantis UEFA Euro 2004 m. čempionatui, naująjį stadioną suprojektavo architektas Tomás Taveira. Stadionas atidarytas 2003 m. lapkričio 19 d. rungtynėmis tarp Portugalijos ir Kuveito, kurias 8–0 laimėjo šeimininkai. UEFA Euro 2004 m. čempionato metu Leirijoje vyko dvejos B grupės rungtynės. 2006 m. stadione vyko Portugalijos futbolo supertaurė, kurioje FC Porto laimėjo 3–0 prieš Vitória de Setúbal. 2007 m. supertaurės rungtynėse Sporting CP laimėjo 1–0 prieš FC Porto klubą, vienintelį įvartį pelnė Maratas Izmailovas. Rungtynės Šaltiniai